Suchinthana/ta-wikipedia huggingface dataset:
போர்பந்தர் மக்களவைத் தொகுதி

போர்பந்தர் மக்களவைத் தொகுதி (Porbandar Lok Sabha constituency) என்பது மேற்கு இந்தியாவின் குசராத்து மாநிலத்தில் உள்ள 26 மக்களவை தொகுதிகளில் ஒன்றாகும்.

சட்டமன்றத் தொகுதிகள் 
தற்போது, போர்பந்தர் மக்களவைத் தொகுதியில் ஏழு சட்டமன்றத் தொகுதிகள் உள்ளன.

நாடாளுமன்ற உறுப்பினர்கள் 

^ இடைத்தேர்தல்வித்தல்பாய் ரடாடியா 2009ஆம் ஆண்டில் இந்திய காங்கிரசு கட்சியின் சார்பில் போட்டியிட்டு மக்களவை உறுப்பினர் ஆனார். ஆனால் 2012 சட்டமன்றத் தேர்தலில் தோராஜியிலிருந்து காங்கிரசி சட்டமன்ற உறுப்பினர் ஆன பிறகு மக்களவை உறுப்பினர் பதவியிலிருந்து விலகினார். ஆனால், தேர்தலுக்கு பிறகு இவர் காங்கிரசு கட்சியிலிருந்து விலகினார். 2013 மக்களவைத் தேர்தலில் பாஜக சார்பில் போட்டியிட்டு வெற்றி பெற்றார். 2013 தோராஜி சட்டப்பேரவைத் தேர்தலில் பாஜகவின் பிரவீன் மங்காடியா வெற்றி பெற்றார்.

தேர்தல் முடிவுகள்

2024

மேலும் காண்க 
 போர்பந்தர் மாவட்டம்
 மக்களவை தொகுதிகளின் பட்டியல்

மேற்கோள்கள் 

{Coord|21.6|69.6|display=title}}
குசராத்து மக்களவைத் தொகுதிகள்
கள்ளிக்கட்டைக்காடு

கள்ளிக்கட்டைக்காடு என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 12 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
புதுக்கமம்

புதுக்கமம் என்பது இலங்கையில் வட மாகாணத்தின் மன்னார் மாவட்டத்தில் அமைந்துள்ள ஒரு கிராமம் ஆகும். இது மன்னார் நகரம் பிரதேச செயலாளர் பிரிவில் அமைந்துள்ளது. இது மன்னார் நகருக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

மன்னார் மாவட்டத்திலுள்ள ஊர்களும், நகரங்களும்
லாபிஸ் மக்களவைத் தொகுதி

லாபிஸ் மக்களவைத் தொகுதி (மலாய்: Kawasan Persekutuan Labis; ஆங்கிலம்: Labis Federal Constituency; சீனம்: 拉美士国会议席) என்பது மலேசியா, ஜொகூர் மாநிலத்தின் சிகாமட் மாவட்டத்தில் அமைந்துள்ள ஒரு மக்களவைத் தொகுதி (P142) ஆகும்.

லாபிஸ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து லாபிஸ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

லாபிஸ் நகரம்

லாபிஸ் நகரம் ஜொகூர் மாநிலத்தில் சிகாமட் மாவட்டத்தில் உள்ள ஒரு நகரம். தீபகற்ப மலேசியாவின் பழைய வடக்கு-தெற்கு கூட்டரசு நெடுஞ்சாலை, லாபிஸ் நகரின் வழியாகச் செல்கிறது. சிங்கப்பூர்; ஜொகூர் பாரு மாநகரங்களுக்குப் பயணிப்பவர்கள் இந்த நகரைக் கடந்து செல்ல வேண்டும்.

மலேசியாவின் முதன்மைத் தொடருந்து சேவையான மலாயா தொடருந்து நிறுவனம், தெற்கில் இருக்கும் ஜொகூர் மாநிலத் தலைநகர் ஜொகூர் பாரு நகருடன் இந்த நகரத்தை இணைக்கின்றது.

முன்பு காலத்தில், கம்போங் பாயா மேரா (Kampung Paya Merah) என்று அழைக்கப்படும் ஒரு சிறிய கிராமமாக லாபிஸ் இருந்தது. இங்கு அதிகமாகக் காணப்பட்ட நன்னீர் ஆமைகளில் இருந்து இந்த இடத்திற்கு லாபிஸ் என்று பெயர் வந்தது.

லாபிஸ் மக்களவை தொகுதி

லாபிஸ் தேர்தல் முடிவுகள்

மேற்கோள்கள்

மேலும் காண்க 
 லாபிசு
 சிகாமட் மாவட்டம் 
 மலேசியப் பொதுத் தேர்தல், 2022
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
வியட்நாம் அரசுத்தலைவர்

வியட்நாம் சோசலிசக் குடியரசின் அரசுத்தலைவர் (president of the Socialist Republic of Vietnam) என்பவர் வியட்நாமின் தேசிய சட்டமன்ற உறுப்பினர்களால் தேர்ந்தெடுக்கப்படும் நாட்டுத் தலைவர் ஆவார். வியட்நாம் ஒரு கட்சி நாடாக இருப்பதால், பதவிக்கான வேட்பாளர்கள் வியட்நாம் பொதுவுடைமைக் கட்சியின் மத்திய குழுவால் பரிந்துரைக்கப்படுகிறார்கள். அரசியல் அமைப்பில் வியட்நாம் பொதுவுடைமைக் கட்சியின் பொதுச் செயலாளருக்குப் பிறகு, அரசுத்தலைவர் பதவியில் இருப்பவர் பொதுவாக இரண்டாவது-உயர்ந்த பதவியை வகிப்பவராகக் கருதப்படுகிறார்.

நாட்டுத் தலைவராக, அரசுத்தலைவர் உள்நாட்டிலும் பன்னாட்டு அளவிலும் வியட்நாமைப் பிரதிநிதித்துவப்படுத்துகிறார், அத்துடன் தேசிய அரசாங்கத்தின் வழக்கமான மற்றும் ஒருங்கிணைந்த செயல்பாட்டினையும் நிலைத்தன்மையையும் பராமரிக்கிறார், நாட்டின் சுதந்திரம் மற்றும் பிராந்திய ஒருமைப்பாட்டைப் பாதுகாக்கிறார்.

அரசுத்தலைவர் தேசிய சட்டமன்றத்தின் பிரதிநிதியாக இருக்க வேண்டும். கூடுதலாக, அரசுத்தலைவர் பாரம்பரியமாக பொதுவுடைமைக் கட்சியின் மத்திய குழு உறுப்பினராகவும், அரசாயக் குழுவின் உறுப்பினராகவும் இருந்து வருகிறார். பொதுவுடைமைக் கட்சியின் மத்திய குழு தேசிய சட்டமன்றத்தின் நிலைக்குழுவிற்கு வேட்பாளர்களைப் பரிந்துரைக்கிறது, பின்னர் தேசிய சட்டமன்றத்தின் அனைத்து பிரதிநிதிகளாலும் அந்த வேட்பாளர்களை அதிகாரப்பூர்வத் தேர்தலுக்கு உறுதிப்படுத்திப் பரிந்துரைக்கிறது.

அரசுத்தலைவர் துணை அரசுத்தலைவர், பிரதமர், அமைச்சர்கள் மற்றும் பிற அதிகாரிகளை தேசிய சட்டமன்றத்தின் ஒப்புதலுடன் நியமிக்கிறார். அரசுத்தலைவர் வியட்நாம் மக்கள் ஆயுதப் படைகளின் பெயரளவிலான உச்சத் தளபதியாகவும், தேசியப் பாதுகாப்பு மற்றும் பாதுகாப்புப் பேரவையின் தலைவராகவும் உள்ளார். கூடுதலாக, அவர் மத்திய இராணுவ ஆணையம், மத்திய காவல்துறைக் கட்சிக் குழுவின் உறுப்பினராகவும் உள்ளார். செப்டம்பர் 2011 முதல், நீதித்துறை சீர்திருத்தத்திற்கான மத்திய வழிகாட்டுதல் குழுவின் தலைவராகவும் உள்ளார்.

அரசுத்தலைவர் பதவியின் அதிகாரங்களும் கௌரவமும் பல ஆண்டுகளாக வேறுபட்டு வருகின்றன. உதாரணமாக, பதவியேற்ற முதலாவது அரசுத்தலைவர் கோ சி மின், பொதுவுடைமைக் கட்சியின் தலைவராகவும் இருந்தபோது, ​​அவர் (அந்த நிலையில்) வியட்நாமின் மிக உயர்ந்த முடிவெடுக்கும் அமைப்பான அரசாயக்குழுவின் முதல் தரவரிசை உறுப்பினரானார். அவரை அடுத்துப் பதவியேற்ர தொன் தூக் தாங், அரசாயத்தில் உறுப்பினராக இருக்கவில்லை, ஆனால் பொதுச் செயலாளர் இலே துவானின் கீழ் ஒரு குறியீட்டு அதிகாரியாகப் பணியாற்றினார். துரோங் சின் அரசுத்தலைவரானதில் இருந்து, அரசுத்தலைவர் 1வது (ஒரே நேரத்தில் இவரே பொதுச் செயலாளராகப் பணியாற்றியிருந்தால்) அல்லது 2வது இடத்தைப் பிடித்தார்.

அரசுத்தலைவரின் பதவிக்காலம் ஐந்து ஆண்டுகள் ஆகும், ஒருவர் மூன்று முறை மட்டுமே அரசுத்தலைவராகப் பணியாற்ற முடியும். அவரால் பதவிக் கடமைகளை நிறைவேற்ற முடியாவிட்டால், அவர் மீண்டும் கடமையைத் தொடங்கும் வரை அல்லது தேசிய சட்டமன்றத்தால் புதிய அரசுத்தலைவர் தேர்ந்தெடுக்கும் வரை இடைக்கால அடிப்படையில் துணைத் தலைவர் அரசுத்தலைவர் பதவி ஏற்பார்.

வோ வான் துரோங் தவறுகள் மற்றும் விதிமுறைகளை மீறியதால் அரசுத்தலைவர் பதவியில் இருந்து விலகியதால், புதிய அரசுத்தலைவராக தோ லாம் 2024 மே 22 முதல் தேர்ந்தெடுக்கப்பட்டார்.

வியட்நாம் அரசுத்தலைவர்களின் பட்டியல்

வியட்நாம் சனநாயகக் குடியரசு (வடக்கு வியட்நாம், 1945–1976)

தெற்கு வியட்நாம் குடியரசு (1969–1976)

வியட்நாம் சோசலிசக் குடியரசு (1976 முதல்)

மேற்கோள்கள் 

 
வியட்நாம் அரசு
நிபா தீநுண்மி

நிபா தீநுண்மி (Nipah virus; நிபா வைரசு) என்பது வெளவால்களால் பரவும், விலங்கு வழிப் பரவும் தீநுண்மி ஆகும். இது மனிதர்களிலும், விலங்குகளிலும் நிபா தீநுண்மத் தொற்றினை ஏற்படுத்துகிறது, இந்நோய்த் தொற்றினால் மிக அதிகமான மரணங்கள் ஏற்படுகிறது. தென்கிழக்கு ஆப்பிரிக்கா மற்றும் தென்கிழக்காசியாவில் நிபா தீநுண்மியால் ஏற்படும் பல நோய்கள் பரவியுள்ளன. நிபா தீநுண்மி எனிபா தீநுண்மி இனத்தைச் சேர்ந்தது. இது என்ட்ரா தீநுண்மியுடன் சேர்ந்து தீவிர நோய்ப் பரவல்களை ஏற்படுத்தியுள்ளது.

நோய் அறிகுறிகள்
 காய்ச்சல்
 தலைவலி
 தசை வலி
 வாந்தி
 தொண்டை புண் (வலி)

இந்த அறிகுறிகளைத் தொடர்ந்து பின்வரும் மிகத்தீவிரமான நிலைமைகள் ஏற்படலாம்:
 தலைசுற்றல்
 தூக்கமின்மை
 மாறுபாடான உணர்வு
 தீவிர மூளையழற்சி
 பிறழ்வான நுரையீரல் அழற்சி
 கடுமையான சுவாசக் கோளாறு
 வலிப்புகள்

மேற்கோள்கள்

தீநுண்மங்கள்
நுண்ணுயிர்கள்
இரண்டாம் அனங்கபாலன்

இரண்டாம் அனங்கபாலன் (Anangpal II அல்லது Anangpal Tomar), தோமரா வம்சத்தின் 16வது மன்னர் ஆவார்.  இவர் இராசபுத்திர குலத்தின் ஒரு பிரிவினர் ஆவார். இவர் தற்கால தில்லி, அரியானா, பஞ்சாப், இமாச்சலப் பிரதேசம், உத்தரப் பிரதேசம், மத்தியப் பிரதேசம் மற்றும் இராஜஸ்தான் பகுதிகளை   கிபி 1051 முதல் 1081 முடிய.ஆட்சி செய்தார்.இரண்டாம் அனங்கபால் தோமர் 1052ஆம் ஆண்டில் தற்கால தில்லி நகரத்தையும்,  லால் கோட் எனும் கிலா ராய் பித்தோரா கோட்டையையும் நிறுவினார்.

இரண்டாம் அனங்கபாலன் நிறுவிய கட்டுமானங்கள்

லால் கோட் 
மன்னர் இரண்டாம் அனங்கபாலன் மதுரா நகரத்திற்கு அருகில் உள்ள சௌன்க் பகுதியிலிருந்த இரும்புத் தூணை  பெயர்த்தெடுத்து, 1052ல் தில்லி மெக்ராலி பகுதியில் நிறுவினார். மேலும் தில்லியில் 2 மைல் சுற்றளவு மற்றும் 30 அடி அகலம் கொண்ட லால் கோட் எனும் கிலா ராய் பித்தோரா  கோட்டையை 1060ல் நிறுவினார்.

இதனையும் காண்க
 தோமரா வம்சம்

மேற்கோள்கள்

இந்திய அரசர்கள் 
தில்லியின் வரலாறு
அங்காமி மகளிர் நிறுவனம்

அங்காமி மகளிர் அமைப்பு (Angami Women Organization) என்பது முன்பு அங்கமிமியாபு மெச்சு க்ரோதோ என்று அழைக்கப்பட்ட ஓர் இந்திய பொது அமைப்பு ஆகும். இது அங்காமி நாகாக்களின் உச்சநிலை பெண்கள் அமைப்பாகும்.

வரலாறு. 
அங்கமிமியாப்பு மெச்சு க்ரோதோ என நிறுவப்பட்ட இந்த அமைப்பு துவங்கப்பட்டு 2022-இல் அங்காமி மகளிர் நிறுவனம் என்று மறுபெயரிடப்பட்டது.

2023 ஆம் ஆண்டில், அங்காமி மகளிர் அமைப்பின் முன்னாள் தலைவர் சல்கவுனுவோ குரூசு, நாகாலாந்து சட்டமன்றத்திற்குத் தேர்ந்தெடுக்கப்பட்ட முதல் பெண் ஆனார்.

மேலும் காண்க 
 அங்காமி பொது அமைப்பு

மேற்கோள்கள்

வெளி இணைப்புகள் 

மகளிரியல்
அங்காமி நாகா

அங்காமிகள் (Angami Naga) வடகிழக்கு இந்திய மாநிலமான நாகாலாந்தினைச் சேர்ந்த ஒரு முக்கிய நாகா இனக்குழு ஆகும்.

இவர்கள் முதன்மையாக கோஹிமா மாவட்டத்திலும், சுமௌகெடிமா மற்றும் திமாபூர் மாவட்டத்தின் சில பகுதிகளிலும் வாழ்கின்றனர்.

கலாச்சாரம்

உணவு 
கல்கோ என்பது அரிசி, இமயமலை நாட்வீட், காய்கறிகள் மற்றும் இறைச்சி (பன்றி இறைச்சி அல்லது மாட்டிறைச்சி போன்றவை) கலவையிலிருந்து தயாரிக்கப்படும் பிரபலமான அங்காமி உணவு ஆகும்.

மதம் 
அங்காமிகளில் 98% க்கும் அதிகமானோர் கிறித்தவர்கள் என்றாலும், இவர்கள் கடைசி நாகா இனக்குழுக்களில் ஒருவராக உள்ளனர். அங்காமி ஆன்மீகவாதிகள் புட்சனா என்று அழைக்கப்படும் மதத்தைக் கடைப்பிடிக்கின்றனர். 1991ஆம் ஆண்டு மக்கள்தொகை கணக்கெடுப்பின்படி, அங்காமி ஆன்மீகவாதிகள் 1,760 பேர் இருந்தனர். ஆனால் 10 ஆண்டுகளுக்குப் பிறகு இந்த எண்ணிக்கை பாதியாக 884ஆகக் குறைந்தது. தற்போது கோகிமா மாவட்டத்தின் தெற்கு அங்காமி பிராந்தியத்தின் ஒன்பது கிராமங்களில் சிதறிக்கிடந்த புட்சனா மதத்தைப் பின்பற்றுபவர்கள் பல நூறு பேர் உள்ளனர்.

திருவிழாக்கள்

செக்ரெனி 
அங்காமிகள் சேக்ரேனி என்ற பத்து நாள் திருவிழாவைக் கொண்டாடுகிறார்கள்.

தே-எல் குக்கு 
தே-ல் குக்கு என்பது சூனியியின் 13 ஆம் தேதி (சூலை) வரும் ஒரு பண்டிகையாகும். இது ஒருவருக்கொருவர் உணவைக் கொடுப்பதற்கும் பகிர்ந்து கொள்வதற்குமான திருவிழாவாகும். பெண்களுக்காக அர்ப்பணிக்கப்பட்ட ஒரே திருவிழா இதுதான். பல்வேறு ஆன்மீகச் சடங்குகள் நிகழ்த்தப்பட்ட நாட்கள் வழக்கொழிந்து போய்விட்டன. ஆனால் கிறித்தவத்தின் வருகையுடன் சடங்குகள் செய்யப்படவில்லை. இன்று இது அன்பான மற்றும் நெருங்கியவர்களுடன் ஒன்றிணைவதற்கும் பகிர்ந்து கொள்வதற்கும் ஒரு நேரமாகக் கொண்டாடப்படுகிறது.

மேற்கோள்கள்

மேலும் வாசிக்க 

 Alban von Stockhausen: Imag(in)ing the Nagas: The Pictorial Ethnography of Hans-Eberhard Kauffmann and Christoph von Fürer-Haimendorf. Arnoldsche, Stuttgart 2014, .
 Durkheim, E. and Mauss, 1963. Primitive Classification. (trans. R. Needham), London, Free Press.
 Edsman, C.M., 1987. 'Fire', The Encyclopaedia of Religion, vol. 5, ed. by M. Eliade. pp. 340–46. New York, Macmillan Publishing Company.
 Hutton, J.H., 1969. The Angami Nagas, Bombay, Oxford University Press. (first published in 1921 by Macmillan & Co. London).
 Joshi, Vibha. A Matter of Belief: Christian Conversion and Healing in North-East India (Berghahn Books; 2012) 298 pages; a study of Christian conversion and the revival of traditional animist culture among the Angami Naga.
 Rudhardt, J., 1987. 'Water', The Encyclopaedia of Religion, vol. 15, ed. by M. Eliade, pp. 350–61. New York, Macmillan Publishing Company.
 Stirn, Aglaja & Peter van Ham. The Hidden world of the Naga: Living Traditions in Northeast India. London: Prestel.
 Oppitz, Michael, Thomas Kaiser, Alban von Stockhausen & Marion Wettstein. 2008. Naga Identities: Changing Local Cultures in the Northeast of India. Gent: Snoeck Publishers.
 Kunz, Richard & Vibha Joshi. 2008. Naga – A Forgotten Mountain Region Rediscovered. Basel: Merian.
 Jonathan Glancey.2011.Nagaland- A journey to India's Forgotten Frontier :Faber and Faber .

வெளி இணைப்புகள் 

 இனவியல் சுயவிவரம்
 இணைய இந்தியா
புலவர் புராணம் (தண்டபாணி சுவாமிகள்)

புலவர் புராணம் என்பது தமிழ்ப் புலவர்களின் வரலற்றைக் கூறும் 19 ஆம் நூற்றாண்டைச் சேர்ந்த ஒரு நூலாகும். இதை வண்ணச்சரபம் தண்டபாணி சுவாமிகள் இயற்றியுள்ளார். இதில் 72 புலவர்களின் வரலாறு பாடப்படுள்ளது.

பார்வை 
தண்டபாணி சுவாமிகள் திருநெல்வேலியில் இருந்த போது பாடத் துவங்கி, நீண்ட காலம் கழித்து திருமாவத்தூரில் பாடி முடிக்கப்பட்டது. இது 72 இயல்களில், 3,005 பாடல்கள் கொண்டதாக உள்ளது. இந்நூல் முந்துநூல் மரபுகளையும், வாய்மொழி மரபுகளையும் அடிப்படையாகக் கொண்டு இயற்றபட்டுள்ளது. தண்டபாணி சுவாமிகள் தான் சென்ற இடங்களில் செவிவழியாகக் கேள்விப்பட்ட செய்திகளில் நம்பகத்தன்மை உள்ளவற்றையும் பயன்படுத்தி இந்த நூலை எழுதியுள்ளார். தனக்கு முன்னாள் இருந்த புலவர்களின் வரலாறு மட்டுமல்லாமல் தன் சமகாலத்தில் வாழ்ந்த புலவர்களின் வரலாற்றையும் இதில் பாடியுள்ளார். இந்த நூலானது புலவர் வரலாறு, அவரை ஆதரித்த பரவலர், அவருடன் தொடர்புடைய புலவர், அக்கால சமூகச் சூழல், புலவரின் படைப்புகள், படைப்பு உருவான சூழல் என ஓரளவு முழுமையான அமைப்போடு இது இயற்றபட்டுள்ளது.

வரலாறு 
புலவர் புராணம் நூல் தண்டபாணி சுவாமிகள் இறந்த பிறகு  வி. கிருஷ்ணமாச்சாரியாரால் பதிப்பிக்கப்பட்டு 1901 முதல் 1906 வரை மூன்று தொகுதிகளாக வெளியிடப்பட்டது. ஆங்கிலேயர் ஆட்சிக் காலத்தில் மாணவர்களுக்கு தமிழ் இலக்கிய வரலாறைக் கற்பிக்கும் நோக்கில் இதன் முதற்பதிப்பு வெளியிடப்பட்டுள்ளது. 1908, 1931 ஆகிய ஆண்டுகளில் இதன் இரண்டாம், மூன்றாம் பதிப்புகளை தண்டபாணி சுவாமிகளின் மகனான செந்தினாயகம் வெளியிட்டார். 1944 இல் அருஞ்சொற்பொருள் விளக்கத்துடன் நான்காம் பதிப்பை ஆர். கிருஷ்ணன் வெளியிட்டார். இதன் பிறகு 2024 ஆம் ஆண்டு க. வேங்கடராமனின் உரையுடன் புலவர் புராணம் தாமரை பிரதர்ஸ் பதிப்பகத்தால் வெளியிடப்பட்டுள்ளது.

மேற்கோள்கள் 

19 ஆம் நூற்றாண்டுத் தமிழ் நூல்கள்
மெசோமா

மெசோமா (Mezoma) என்பது இந்தியாவின் நாகாலாந்து மாநிலத்தின் கோகிமா மாவட்டத்தில் உள்ள ஒரு கிராமமாகும்.

மக்கள்தொகை 
2011ஆம் ஆண்டு மக்கள்தொகை கணக்கெடுப்பின்படி மெசோமா கிராமத்தில் 2177 பேர் வாழ்ந்தனர். இவர்களில் 1100 பேர் ஆண்கள் 1077 பேர் பெண்கள். இக்கிராமத்தின் கல்வியறிவு விகிதம் (87.63) நாகாலாந்தின் சராசரி (79.55) விகிதத்தினைக் காட்டிலும் அதிகம்.

மேற்கோள்கள் 

கோகிமா மாவட்டம்
பூபிசு பெயோன்யாலா

பூபிசு பெயோன்யாலா என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும்.

இது மடகாசுகரில் மட்டுமே காணப்படும் அகணிய உயிரி. இது அண்டாசிபே-மன்டாடியா தேசியப் பூங்காவிலிருந்து மட்டுமே அறியப்படுகிறது. ஆனால் இது மிகவும் பரவலாகக் காணப்படும் தவளை ஆகும். இது இந்தத் தேசியப் பூங்காவில் பாதுகாக்கப்படுகிறது, ஆனால் இது வேறு இடங்களிலும் காணப்படலாம். விவசாயம், மரங்கள் வெட்டியெடுத்தல், கரி உற்பத்தி, யூகலிப்டசு, கால்நடை மேய்ச்சல் மற்றும் மனிதக் குடியேற்றங்கள் ஆகியவற்றால் இது அச்சுறுத்தப்படலாம்..இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள், ஆறுகள், நன்னீர் ஏரிகள், பெரிதும் சீரழிந்த காடுகள் மற்றும் நீர்த்தேக்கப் பகுதிகள் ஆகும்.

மேற்கோள்கள்

வெளி இணைப்புகள் 
 2006 ஐ. யூ. சி. என். அச்சுறுத்தப்பட்ட உயிரினங்களின் சிவப்பு பட்டியல் 23 ஜூலை 2007 அன்று பதிவிறக்கம் செய்யப்பட்டது.

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அகணிய உயிரிகள்
மடகாசுக்கர் உயிரினங்கள்
பூபிசு ஆந்த்ரங்கோலோகா

பூபிசு ஆந்த்ரங்கோலோகா (Boophis andrangoloaka) என்பது மான்டெலிடே குடும்பத்தைச் சேர்ந்த ஒரு தவளை சிற்றினம் ஆகும். இது மடகாசுகரில் மட்டுமே காணப்படும் அகணிய உயிரி.

வாழிடம் 
பி. ஆந்த்ரங்கோலோகா துண்டுத் துண்டான காடுகளின் வாழ்விடங்களில் பதிவு செய்யப்பட்டு உள்ளது. தனித்துக் காணப்படும் மரங்களுக்கு அடுத்து உள்ள 1-1.5 மீ உயரமுள்ள தாவரங்களில் காணப்படுகிறது. சதுப்பு நிலங்களில் வன ஓரங்களிலும் காணப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மடகாசுக்கர் உயிரினங்கள்
அகணிய உயிரிகள்
தவளைகள்
தில்லியின் நுழைவாயில்கள்

தில்லியின் நுழைவாயில்கள் (Gates of Delhi) என்பது தில்லியைத் தலைநகரமாகக் கொண்டு கிபி 8ஆம் நூற்றாண்டு முதல் 20ஆம் நூற்றாண்டு முடிய ஆண்ட  தோமரார்கள்,  மம்லுக் வம்சம்,  கில்ஜி வம்சம்,  துக்ளக் வம்சம், சையிது வம்சம், லோடி வம்சம்,  முகலாயப் பேரரசு, சூர் பேரரசு மற்றும் பிரித்தானியாவின் இந்தியப் பேரரசுகளால் பாதுகாப்பிற்காக, கோட்டைகளுடன் கூடிய நுழைவாயில்கள் நிறுவப்பட்டது.

நகரங்களுடன் கூடிய கோட்டைகளும், அரண்மனைகளும்
 கிலா ராய் பித்தோரா எனும் லால் கோட்டை- தில்லி  மெக்ராலி பகுதியில் கிபி 1060ல்  இரண்டாம் அனங்கபாலன் நிறுவினார்.
 சிரி கோட்டை -தில்லி சுல்தான் அலாவுதீன் கில்சியால் 1303ல் கட்டப்பட்டது.
 துக்ளகாபாத் கோட்டை - கியாத் அல்-தின் துக்ளக்
 ஜகான்பனா - முகமது பின் துக்ளக் 
 ஃபெரோஸ் ஷா கோட்லா - தில்லியின் மேற்கு நுழைவாயில்  
 புராணா கிலா - நசிருதீன் உமாயூன் 
 தீன்பனா -சேர் சா சூரி, (1534),  புராணா கிலா அருகில் 
 ஷாஜகனாபாத் 17ஆம் நூற்றாண்டின் நடுவில்
 புது தில்லி - 1920, பிரித்தானியாவின் இந்தியப் பேரரசு

படக்காட்சியகம்

மேற்கோள்கள்

வெளி இணைப்புகள்
 

தில்லியில் உள்ள கோட்டைகள்
தில்லியின் வரலாறு
தில்லி சுற்றுப் பகுதிகள்
போக்மி வரையன் பாம்பு

லைகோடான் சினாப்டர் (Lycodon synaptor) என்பது பொதுவாக போக்மி வரையன் பாம்பு என அறியப்படுகிறது. இது கொலுப்ரிடே குடும்பத்தைச் சேர்ந்த ஒரு பாம்பு சிற்றினம் ஆகும்.

பரவல் 
போக்மி வரையன் பாம்பு சீனாவில் காணப்படுகிறது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
சீன உயிரினங்கள்
தகியா கோட்பாடு

தகியா கோட்பாடு அல்லது தஃயா கோட்பாடு (Dahiya doctrine / Dahya doctrine) என்பது எதிராளி ஆட்சிகளுக்கு அழுத்தம் கொடுப்பதற்காக பொதுமக்கள் உள்கட்டமைப்பை அழிப்பதை உள்ளடக்கிய இஸ்ரேலிய இராணுவ உத்தி ஆகும். இது சமச்சீரற்ற போர்முறை ஆகும். இது "விகிதாச்சாரமற்ற சக்தி" (எதிரி பயன்படுத்தும் சக்தியின் அளவுடன் ஒப்பிடும்போது) செயற்பாட்டை  ஆதரிக்கிறது. இந்த கோட்பாட்டை இஸ்ரேல் பாதுகாப்புப் படைகளின் முன்னாள் பிரதான தளபதி காடி ஐசன்கோட் திட்டவரை செய்தார்.

2006 லெபனான் போரின் போது ஹிஸ்புல்லா தலைமையிடமாக இருந்த பெய்ரூத்தின் தகியா என்ற இடத்தின் பெயரால்  இது பெயரிடப்பட்டது. இது இஸ்ரேல் பாதுகாப்புப் படை தாக்குதலால் பெரிதும் சேதமடைந்தது.

இவற்றையும் பார்க்க 
 கனிபல் ஆணை

உசாத்துணை

வெளி இணைப்புகள் 
 Satellite Identification of Damage in Beirut, Lebanon – satellite photographs of Dahya district before and after the war
 Disproportionate Force: Israel's Concept of Response in Light of the Second Lebanon War – INSS Insight No. 74, 2 October 2008 – Siboni, Gabi
 The Third Lebanon War: Target Lebanon – INSS Strategic Assessment, November 2008, Volume 11, No. 2 – Eiland, Giora

இசுரேலிய படைத்துறை
கனிபல் ஆணை

கனிபல் ஆணை (Hannibal Directive) என்பது எதிரிப் படைகளால் இஸ்ரேலிய வீரர்கள் பிடிபடுவதைத் தடுக்க இஸ்ரேலிய பாதுகாப்புப் படைகளால் பயன்படுத்தப்படும் ஒரு சர்ச்சைக்குரிய செயல்முறையின் பெயர் ஆகும். ஒரு பதிப்பின் படி, "பிடித்தல் எல்லா வகையிலும் நிறுத்தப்பட வேண்டும். அதற்கு விலையாக சொந்த படைககளுக்கு தீங்கு விளைவித்து, தாக்கினாலும்  கூட" என்று கூறுகிறது. லெபனானில் பல இஸ்ரேலிய பாதுகாப்புப் படை வீரர்களின் கடத்தல்கள் மற்றும் அதைத் தொடர்ந்து சர்ச்சைக்குரிய கைதிகள் பரிமாற்றங்களுக்குப் பிறகு, இது 1986 இல் அறிமுகப்படுத்தப்பட்டது.

இவற்றையும் பார்க்க 
தகியா கோட்பாடு

உசாத்துணை

வெளி இணைப்புகள் 
 Attempts to kidnap 12 Israeli soldiers were thwarted this year, N12 Israel News. 16 October 2011
 The Hannibal Directive, documentary by Benny Brunner, Al-Jazeera English.  7 October 2016.

இராணுவ உத்திகள்
இசுரேலிய படைத்துறை
நானோபைலியம்

நானோபைலியம் (Nanophyllium) என்பது ஆத்திரேலியா, பப்புவா நியூ கினி, தெற்கு இந்தோனேசியா மற்றும் இந்தியத் துணைக் கண்டத்தில் காணப்படும் 11 சிற்றினங்களை உள்ளடக்கிய இலைப்பூச்சிகளின் பேரினமாகும். இப்பேரினத்தில் உள்ளச் சிற்றினங்கள் குறித்து இதன் வாழிடங்கள் மற்றும் தோற்றம் காரணமாக அதிகம் அறியப்படவில்லை.

சிற்றினங்கள் 

 நானோபைலியம் அடிசி சோம்ப்ரோ & குரோசர், 2003
 நானோபைலியம் அசெக்கியன்சு குரோசர், 2002
 நானோபைலியம் ஆசுதிரேலியம் கம்மிங், லே திராண்ட் & தீம்சுமா, 2018
 நானோபைலியம் சிட்டோனிசுகோயிட்சு
  (குரோசர், 1992) 
 நானோபைலியம் பிரெவிபென்னே
  (குரோசர், 1992) 
 நானோபைலியம் தாப்னே கம்மிங், லே டிராண்ட், டீம்ஸ்மா, ஹென்னேமன், வில்லெம்சு & புசர், 2020
 நானோபைலியம் பிரான்டோசம்  (ரெட்டன்பாச்சர், 1906)  
 நானோபைலியம் கசன்பசுசி புரோக் & குரோசர், 2008
 நானோபைலியம் கீய்கம்  (கார்னி, 1914)  
 நானோபைலியம் பிக்மியம் ரெட்டன்பேச்சர், 1906-மாதிரி இனம்
 நானோபைலியம் ரென்டிசி புரோக் & குரோசர், 2008
 நானோபைலியம் சுசூகி  (குரோசர், 2008)

மேற்கோள்கள் 

கணுக்காலி பேரினங்கள்
இலைப்பூச்சிகள்
பாகோ மக்களவைத் தொகுதி

பாகோ மக்களவைத் தொகுதி (மலாய்: Kawasan Persekutuan Pagoh; ஆங்கிலம்: Pagoh Federal Constituency; சீனம்: 巴莪国会议席) என்பது மலேசியா, ஜொகூர் மாநிலத்தின் தங்காக் மாவட்டத்தில் அமைந்துள்ள ஒரு மக்களவைத் தொகுதி (P143) ஆகும்.

பாகோ மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து பாகோ மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

தங்காக் மாவட்டம்

தங்காக் மாவட்டம் ஜொகூர் மாநிலத்தில் உள்ள ஒரு மாவட்டம் ஆகும். இந்த மாவட்டத்திற்கு தங்காக் நகரம் தலைநகரமாக விளங்குகிறது. 

கோலாலம்பூர் மாநகரில் இருந்து 136 கி.மீ.; ஜொகூர் பாரு மாநகரில் இருந்து 180 கி.மீ.; மலாக்கா நகரில் இருந்து 27 கி.மீ. தொலைவில் தங்காக் மாவட்டம் அமைந்து உள்ளது. மலாக்கா, நெகிரி செம்பிலான் ஆகியவை தங்காக் மாவட்டத்தின் எல்லை மாநிலங்களாக உள்ளன. 

மலேசியாவில் பிரபலமான குனோங் லேடாங், இந்த மாவட்டத்தில் தான் உள்ளது. மாவட்டத்தின் தலைநகரமான தங்காக் நகரில் இருந்து 17 கி.மீ. தொலைவில் உள்ளது. லேடாங் மலை வரலாற்றுப் புகழ் பெற்றது.

பாகோ மக்களவை தொகுதி

பாகோ தேர்தல் முடிவுகள்

மேற்கோள்கள்

மேலும் காண்க 
 பாகோ
 தங்காக் மாவட்டம் 
 மலேசியப் பொதுத் தேர்தல், 2022
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
வாலாபைலியம்

வாலாபைலியம் (Walaphyllium) என்பது மூன்று சிற்றினங்களுடன் கூடிய இலைப்பூச்சிகளின் ஒரு பேரினமாகும். இது ஆத்திரேலியா மற்றும் பப்புவா நியூ கினியில் காணப்படுகிறது. வாலாபைலியம் மான்டெடீ ஒரு பிரபலமான செல்லப்பிராணி. இது பொதுவாக ஐரோப்பா மற்றும் ஆத்திரேலியா முழுவதும் வளர்க்கப்படுகிறது.

வாலாபைலியம் என்ற பெயர் "நடனம்" என்று பொருள்படும் தாரும்பல் மொழியின் "வாலா" (Wala) என்ற வார்த்தையிலிருந்தும், இலை என்று பொருள்படும் கிரேக்க மொழிச் சொல்லான "பைலியம்" (Phyllium) என்ற வார்த்தையிலிருந்தும் பெறப்பட்டது.

சிற்றினங்கள் 
 வாலாபைலியம் லெலாண்டோசு (கம்மிங், துர்மன், யங்டேல் & லே திராண்ட், 2020) 
 வாலாபைலியம் மான்டெதீ (புராக் & அசன்புச், 2003) 
 வாலாபைலியம் சோம்பிராய் (குரோசர், 2001)

மேற்கோள்கள் 

கணுக்காலி பேரினங்கள்
இலைப்பூச்சிகள்
கலிமந்தன் மர மூஞ்சூறு

கலிமந்தன் மர மூஞ்சூறு (Kalimantan treshrew-துபையா சாலாத்னா) அல்லது தெற்கு பெரிய கால் மர மூஞ்சுறு என்பது துபாயிடே குடும்பத்தினைச் சார்ந்த ஒரு மர மூஞ்சூறு சிற்றினமாகும். இது 2013ஆம் ஆண்டில் சிற்றினத் தரத்திற்கு உயர்த்தப்பட்டது. இது இந்தோனேசியா போர்னியோ தீவின் தெற்குப் பகுதியில் காணப்படுகிறது.

மேற்கோள்கள் 

இந்தோனேசியப் பாலூட்டிகள்
நீண்ட பாத மர மூஞ்சூறு

நீண்ட பாத மர மூஞ்சூறு (Long-footed treeshrew; Tupaiah longipes-துபையா லாங்கிபிசு) என்பது துபாயிடே குடும்பத்தில் துபையா பேரினத்தில் காணப்படும் ஒரு மர மூஞ்சூறு ஆகும். இது போர்னியோ பூர்வீகமாகக் கொண்ட அகணிய உயிரி ஆகும். காடழிப்பு மற்றும் வாழிடச் சீரழிவு காரணமாக நீண்ட பாத மர மூஞ்சூறு அச்சுறுத்தப்படுகிறது.

மேற்கோள்கள் 

மலேசியப் பாலூட்டிகள்
இந்தோனேசியப் பாலூட்டிகள்
சாதிக் கான்

சாதிக் கான் (Sadiq Aman Khan)  (பிறப்பு: 8 அக்டோபர்1970), பிரித்தானிய அரசியல்வாதியும், வழக்கறிஞரும் ஆவார். இவர் 8 மே 2016 முதல் இலண்டன் நகர மேயராக பதவியேற்ற முதல் இசுலாமியர் ஆவார். இவர் தொடர்ந்து மூன்று முறை இலண்டன் மாநகர மேயராக பதவியில் உள்ளார்.

இவர் தொழிலாளர் கட்சியின் சார்பில் நாடாளுமன்ற உறுப்பினராக இருந்தவர்.

இலண்டன் நகரத்தின் பாகிஸ்தான் வம்சவளி பெற்றோருக்கு 8 அக்டோபர் 1970 அன்று பிறந்தவர் சாதிக் கான்

2005 வரை மனித உரிமை வழக்கறிஞராக பணியாற்றிய சாதிக் கான், 2005ஆம் ஆண்டின் ஐக்கிய இராச்சியத்தின் பொதுத் தேர்தலில் தொழிலாளர் கட்சி சார்பில் போட்டியிட்டு நாடாளுமன்ற உறுப்பினர் ஆனார். சூன் 2009ஆம் ஆண்டு முதல் மே 2010 முடிய போக்குவரத்து அமைச்சகத்தின் துணை அமைச்சராக பதவி வகித்தார்.பின்னர் நீதித்துறை அமைச்சராக பதவி வகித்தார்.

2016 இலண்டன் மாநகராட்சி தேர்தலில் சாதிக் கான் தொழிற்கட்சி சார்பில் போட்டியிட்டு இலண்டன் நகர மேயர் பதவிக்கு போட்டியிட்டார்.6 மே 2016 அன்று நடந்த தேர்தலில் சாதிக் கான் 57% வாக்குகள் பெற்று இலண்டன் நகர மேயராக தேர்ந்தெடுக்கப்பட்டார். சாதிக் கான்இலண்டன் நகரத்தின் முதல்  இசுலாமிய மேயர் என்பது குறிப்பிடத்தக்கது.. 8 மே 2016 அன்று இலண்டன் நகர மேயராக பதவியேற்றார். 

2021ஆம் ஆண்டில் நடைபெற்ற இலண்டன் மாநகராட்சி மேயர் தேர்தலில், சாதிக் கான் மூன்றாம் முறையாக 55% வாக்குகள் பெற்றார்.

மேற்கோள்கள்

1970 பிறப்புகள் 
வாழும் நபர்கள்
பிரித்தானிய அரசியல்வாதிகள்
மாயா தர்பன்

மாயா தர்பன் (Maya Darpan, பொருள். மாயையான கண்ணாடி) என்பது குமார் சகானி இயக்கி 1972 ஆண்டு வெளியான இந்திய இந்தித் திரைப்படமாகும். இது 1950 களில் திரைப்பட படைப்பாளிகளான சத்யஜித் ராய், மிருணாள் சென், ரித்விக் கட்டக் ஆகியோர் முன்னெடுத்த இந்திய மாற்றுத் திரைப்பட இயக்கத்தின் குறிப்பிடத்தக்க படைப்பாகும். இப்படம் படம் வெளியான உடனேயே காணாமல் போனது. ஆனால் மீண்டும் கண்டுபிடிக்கப்பட்டது, இன்று இந்தியத் திரைப்படங்களில் ஒரு முக்கிய படைப்பாக கருதப்படுகிறது. இப்படத்தில் அதிதி, அனில் பாண்டியா ஆகியோர் நடித்திருந்தனர்.

சுருக்கம் 
1947 ஆம் ஆண்டில் நாடு விடுதலைப் பெற்றதைத் தொடர்ந்து, இந்தியா ஒரு அரசியல் நிறுவனமாக இன்னும் முழுமையாக ஒருங்கிணைக்கப்படாத நிலையில், நேருவியன் சோசலிசம் அப்போதிருந்த நிலப்பிரபுத்துவ அமைப்பை மாற்றியமைக்கவிருந்த நேரத்தில், வட இந்தியாவில் உள்ள ஒரு ஜமீன் நகரத்தில் இந்த படத்தின் கதை நடப்பதாக அமைக்கப்பட்டிருந்தது.

தரன் (அதிதி) ஒரு பணக்காரப் சமீன்தாரின் (இக்பால்நாத் கவுல்) மகள். அவள் தன் தந்தை மற்றும்  விதவை அத்தையுடன் (காந்தா வியாஸ்)  தங்கள் மூதாதையரின் மாளிகையில் வசிக்கிறாள் (இது படத்தில் முழு உயர் வர்க்கத்தையும் பிரதிநிதித்துவப்படுத்துகிறது). புதிதாக உருவான தொழிலாளர் சங்கங்களின் ஆர்ப்பாட்டங்கள் இந்த நகரத்தில் நடக்கின்றன. அந்தப் போராட்டத்தை ஒரு இரயில்வே பொறியாளர் (அனில் பாண்ட்யா) முன்னெடுக்கிறார். அவர்  தரனுடன் பேசாமலேயே அவர் மீது காதல் கொண்டிருப்பதாகத் தெரிகிறது. தரனின் அண்ணன் தன் தந்தையின் ஆதிக்கத்திலிருந்தும், தனது வர்க்கப் பெருமிதத்தைத் துறந்தும், அசாமில் இருக்கிறான். தரனை தன்னிடம் வந்துவிடுமாறு கடிதம் வழியாக அழைக்கிறான்.  திணறடிக்கும் ஆணாதிக்கக் குடும்பத்தில் சிக்கி, ஒரு உயர் வர்க்க மணமகனை திருமணம் செய்துகொள்ள அழுத்தம் கொடுக்கபட்டவளாய் தரன் இருக்கிறாள். அவள் தனது எதிர்காலத் திட்டங்களைப் பற்றி தனது தந்தையுடன் பேச முடிவு செய்கிறாள்.

நடிகர்கள் 
 அதிதி
 அனில் பாண்டியா
 காந்த வியாஸ்
 இக்பால்நாத் கவுல்

பாடல்கள் 
 "ஆஜாரே நிண்டியா" - வாணி ஜெயராம்

மறு கண்டுபிடிப்பும், பாராட்டும் 
1972 ஆம் ஆண்டில் மாயா தர்பன் வெளியீட்டுக்குப் பிறகு, விமர்சகரின் விருப்பமான சிறந்த படத்திற்கான பிலிம்பேர் விருதைப் வென்றது. ஆனால் விரைவில் மக்கள் இப்படத்தை மறந்துவிட்டனர்.

ஷாஹானிக்கு அளித்த செவ்வியில், ரஃபிக் பக்தாதி மற்றும் ராஜீவ் ராவ் ஆகியோர் படம் வெளியான பிறகு அப்போது எதிர்கொண்ட எதிர்வினையைக் குறிப்பிடுகையில்: "வெளிநாடுகளில் நல்ல  பாராட்டுக்களைப் பெற்ற போதிலும், மாயா தர்பன் (1972) இந்தியாவில் வரவேற்பைப் பெறவில்லை. விமர்சகர்கள் அதன் அதிகப்படியான சோர்வு தரும் வேகத்திற்காக அதை விமர்சித்தனர்." 

இந்தப் படம் இந்தியாவின் சுயாதீன திரைப்பட ஆர்வலர்கள் மூலம் மீண்டும் தூசுதட்டி எடுக்கப்பட்டது. பின்னர் திரைப்பட ஆர்வலர்களிடையே இந்த படம் ஒரு மறுமலர்ச்சியையும் வரவேற்பையும் பெற்றது.

மேற்கோள்கள்

வெளி இணைப்புகள் 
 
 Maya Darpan review
1972 இந்தித் திரைப்படங்கள்
இந்திய இந்தித் திரைப்படங்கள்
சுமாத்திரா மர மூஞ்சூறு

சுமாத்திரா மர மூஞ்சூறு (Sumatran treshrew) (துபையா பெருஜினியா) என்பது துபாயிடே குடும்பத்தைச் சேர்ந்த ஒரு மர மூஞ்சூறு சிற்றினம் ஆகும். இது முன்னர் நூறு ஆண்டுகளாக துபையா கிளிசின் துணையினமாக பட்டியலிடப்பட்டது. ஆனால் 2013-இல் சிற்றினத் தகுதிக்கு உயர்த்தப்பட்டது. இது இந்தோனேசியாவின் சுமாத்திரா மற்றும் தனக்பாலா தீவுகளில் காணப்படுகிறது. இது துபையா பேரினத்தின் மாதிரி இனமாகும்.

மேற்கோள்கள் 

இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
சோடியம் அறுபுளோரோ ஆர்சனேட்டு

சோடியம் அறுபுளோரோ ஆர்சனேட்டு (Sodium hexafluoroarsenate) என்பது NaAsF6 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். சோடியம் எக்சாபுளோரோ ஆர்சனேட்டு என்ற பெயராலும் இச்சேர்மம் அழைக்கப்படுகிறது.

தயாரிப்பு
சோடியம் ஆர்சனேட்டை நீரற்ற ஐதரசன் புளோரைடைப் பயன்படுத்தி புளோரினேற்றம் செய்து தொடர்ந்து நீரிய கரைசலிலிருந்து மீள்படிகமாக்கம் செய்து சோடியம் அறுபுளோரோ ஆர்சனேட்டு தயாரிக்கப்படுகிறது.

பயன்கள்
சோடியம் அறுபுளோரோ ஆர்சனேட்டு  மருந்து இடைநிலைகள் மற்றும் இரசாயன ஆராய்ச்சிக்கு பயன்படுத்தப்படுகிறது.

மேற்கோள்கள்

சோடியம் சேர்மங்கள்
ஆர்சனேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
பைலியம் பிலிப்பினிகம்

பைலியம் பிலிப்பினிகம் (Phillium philippinicum) என்பது பிலிடே குடும்பத்தைச் சேர்ந்த ஓர் இலைப் பூச்சியாகும். இது பிலிப்பீன்சில் மட்டும் காணப்படும் ஓர் அகணிய உயிரி ஆகும்.

வகைப்பாட்டியல் 
பட்டான் மாகாணத்தில் உள்ள இலானின் வனத்திலிருந்து பிடிபட்ட ஒரு பெண் பூச்சி மாதிரியின் அடிப்படையில் பைலியம் பிலிப்பினிகம் விவரிக்கப்பட்டது. இந்த மாதிரி உயிரினம் தற்போது பவேரிய மாநில விலங்கியல் சேகரிப்பில் சேமிக்கப்பட்டுள்ளது.

பைலியம் பிலிப்பினிகம், பைலியம் என்ற துணைப்பேரினத்தின் கீழ் உள்ளது.

பரவல் 
இது லூசோனில் காணப்படுகிறது.

மேற்கோள்கள் 

பிலிப்பீனிய உயிரினங்கள்
அகணிய உயிரிகள்
இலைப்பூச்சிகள்
துரோலிகாபைலியம்

துரோலிகாபைலியம் (Trolicaphyllium) என்பது தெற்கு பசிபிக் பகுதியில்  காணப்படும் பாசுமடோடியா வரிசையில் உள்ள இலைப் பூச்சியின் பேரினமாகும். இந்தப் பேரினத்தை கம்மின்சு, லீ தைராண்ட் & புஷர் ஆகியோர் 2021-இல் விவரித்தனர்.

சிற்றினங்கள் 

 துரோலிகாபைலியம் பிராச்சிசோமா (சார்ப், 1898) -மாதிரி இனம்
 துரோலிகாபைலியம் எரோசம்
 துரோலிகாபைலியம் எரோசசு (ரெட்டன்பாச்சர், 1906) 
 துரோலிகாபைலியம் சரமேயென்சு (குரோசர், 2008)

மேற்கோள்கள் 

இலைப்பூச்சிகள்
கணுக்காலி பேரினங்கள்
லேடாங் மக்களவைத் தொகுதி

லேடாங் மக்களவைத் தொகுதி (மலாய்: Kawasan Persekutuan Ledang; ஆங்கிலம்: Ledang Federal Constituency; சீனம்: 礼让国会议席) என்பது மலேசியா, ஜொகூர் மாநிலத்தின் தங்காக் மாவட்டத்தில் அமைந்துள்ள ஒரு மக்களவைத் தொகுதி (P144) ஆகும்.

லேடாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து லேடாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

தங்காக் மாவட்டம்

தங்காக் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு தங்காக் நகரம் தலைநகரமாக விளங்குகிறது. 

தங்காக் மாவட்டம் கோலாலம்பூர் மாநகரில் இருந்து 136 கி.மீ.; ஜொகூர் பாரு மாநகரில் இருந்து 180 கி.மீ.; மலாக்கா நகரில் இருந்து 27 கி.மீ. தொலைவில் அமைந்து உள்ளது. மலாக்கா, நெகிரி செம்பிலான் ஆகியவை தங்காக் மாவட்டத்தின் எல்லை மாநிலங்களாக உள்ளன. 

மலேசியாவில் பிரபலமான குனோங் லேடாங், இந்த மாவட்டத்தில் தான் உள்ளது. மாவட்டத்தின் தலைநகரமான தங்காக் நகரில் இருந்து 17 கி.மீ. தொலைவில் உள்ளது. லேடாங் மலை வரலாற்றுப் புகழ் பெற்றது.

லேடாங் மக்களவை தொகுதி

லேடாங் தேர்தல் முடிவுகள்

மேற்கோள்கள்

மேலும் காண்க 
 தங்காக்
 சாகில்
 தங்காக் மாவட்டம் 
 மலேசியப் பொதுத் தேர்தல், 2022
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
ராம்கர்கியா

ராம்கர்கியா (Ramgarhia), இரும்புக் கருவிகள் உற்பத்தி செய்யும் கொல்லர்  (லோகர்) சாதியினர் ஆவார். இச்சாதியினர் பஞ்சாப் பகுதிகளில் அதிகம் வாழ்கின்றனர். இச்சாதியினரின் உட்பிரிவினர் தர்கான் எனப்படும் தச்சர்கள் ஆவார்.பஞ்சாபி மொழி பேசும் இம்மக்கள் பெரும்பாலாக  சீக்கியம், இசுலாம் மற்றும் இந்து சமயங்களைப் பயில்கின்றனர். ராம்கர்கியா மக்கள் இந்தியா மற்றும் பாகிஸ்தான் நாடுகளில் அதிகம் வாழ்கின்றனர்.

தொழில் மற்றும் தற்போதைய நிலை
பாரம்பரியமாக ராம்கர்கியா சாதியினர் தச்சுத் தொழில் செய்து வந்தனர். பின்னர் இரும்பு வேலை செய்யும் கொல்லர்கள் ராம்கர்கியா சாதியில் இணைக்கப்பட்டனர். துவக்கத்தில் சீக்கிய தச்சர்கள் மட்டுமே ராம்கர்கியா எனும் சாதிப்பெயர் இட்டுக்கொண்டனர். இந்து சமய தச்சர்கள் திமன் (Dhiman) எனும் சாதிப்பெயர் இட்டுக் கொண்டனர். 

ராம்கர்கியா சாதியினரின் வேலைத் திறனைப் பாராட்டிய பிரித்தானிய இந்தியாவின் ஆட்சியாளர்கள், 1890ல் ராம்கர்கியா சாதியினர்களில் பலரை கிழக்கு ஆபிரிக்காவில் உள்ள தங்களது காலனி ஆதிக்கப் பகுதிகளின் உகாண்டா மற்றும் கென்யா நாடுகளில் இருப்புப்பாதை கட்டுமானப் பணிகளுக்காக அழைத்துச் சென்றனர். 

இருபதாம் நூற்றாண்டின் முதல் காலாண்டில் பிரித்தானிய ஆட்சியாளர்கள், ராம்கர்கியா மக்களின் கொல்லர் மற்றும் தச்சர்களை வடகிழக்கு இந்தியாவின்  அசாம் உள்ளிட்ட பிற பகுதிகளின் இருப்புப்பாதை போன்ற கட்டுமானப் பணிகளுக்கு ஈடுபடுத்தினர்.

சமூக நிலை
கல்வி, வேலைவாய்ப்பு, பொருளாதார முன்னேற்றத்திற்காக ராம்கர்கியா சாதியினரை இதர பிற்படுத்தப்பட்ட வகுப்பினர் பட்டியலில் சேர்த்துள்ளனர்.

குறிப்பிடத்தக்கவர்கள்
 ஜெயில் சிங்இந்தியாவின் ஏழாவது குடியரசுத் தலைவர் 
 ஜெஸ்சா சிங் ராம்கர்கியா,  சீக்கிய சிற்றரசுகளின் கூட்டமைப்பின் தலைவர்களில் ஒருவர். 
 பாய் லாலோ, சீக்கிய பிரமுகர்
 சாது நந்த் சிங், ஒரு சீக்கியப் பிரிவின் குரு
 குரு ராம் சிங் குகா, நாம்தாரி சீக்கியப் பிரிவினரின் இரண்டாவது குரு

மேற்கோள்கள்

சீக்கியர்கள்
நாம்தாரி

நாம்தாரிகள் (Namdharis) (குர்முகி: ਨਾਮਧਾਰੀ; தேவநாகரி: नामधारी) என்பதற்கு குரு அல்லது இறைவனின் பெயர்களை நாம ஜெபம் செய்பவர்கள் என்று பொருள். சீக்கியத்தில் நாம ஜெபம் செய்பவர்களை குகா  என்று அழைப்பர். 

சீக்கியத்தின் ஒரு பிரிவினரான நாம்தாரி பிரிவினர், சீக்கியத்தின் பெரும்பான்மையாக பின்பற்றும் தத் கல்சா பிரிவினர் குரு கோவிந்த் சிங் (1666–1708) வரையான 10 குருக்களை மட்டுமே போற்றி வணங்குவர். ஆனால் நாம்தாரி சீக்கியப் பிரிவினர், பாலக் சிங் (1797–1862) 11வது குருவாக போற்றினர்.. நாம்தாரிகள் குரு நானக் முதல் தற்போதைய குரு உதய் சிங் வரை போற்றுகிறார்கள்.  இவர்களின் 12 குரு ராம் சிங் குகா (1816–1885), நாம்தாரிகளின் மையமான பாய்னி சாகிப்பை லூதியானாவிற்கு மாற்றினார்.

பெயர்கள் 
இப்பிரிவு சீக்கியர்கள் தங்கள் பெயருக்குப் பின்னால் நாம்தாரி அல்லது குகா என இட்டுக்கொள்வர்.

கருத்தியல் 
பெரும்பான்மையாக சீக்கிய குருக்கள் 10 பேர் ஆவார்.  அவர்களில் இறுதி குரு குரு கோவிந்த் சிங் ஆவார். ஆனால் நாம்தாரி சீக்கியப் பிரிவினர் இக்கருத்தை ஏற்காது, தங்களது குரு பரம்பரை தொடர்ந்து வருவதாக கருதுகிறார்கள்.

இதனையும் காண்க
 உதாசி

மேற்கோள்கள்

வெளி இணைப்புகள்
 http://www.sribhainisahib.com
 http://www.kukasikhs.com
 http://namdhari.faithweb.com/
 http://Namdhari-Sikhs.com:

சீக்கியம்
பக்ரி மக்களவைத் தொகுதி

பக்ரி மக்களவைத் தொகுதி (மலாய்: Kawasan Persekutuan Bakri; ஆங்கிலம்: Bakri Federal Constituency; சீனம்: 峇吉里国会议席) என்பது மலேசியா, ஜொகூர் மாநிலத்தின் மூவார் மாவட்டத்தில் அமைந்துள்ள ஒரு மக்களவைத் தொகுதி (P145) ஆகும்.

பக்ரி மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து பக்ரி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

மூவார் மாவட்டம்

மூவார் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மூவார் நகரம் தலைநகரமாக விளங்குகிறது. மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது மற்றொரு பிரிவு. லேடாங் எனும் தங்காக் என்பது மற்றொரு பிரிவு. 

மூவார் மாவட்டம் கோலாலம்பூர் மாநகரில் இருந்து 150 கி.மீ.; ஜொகூர் பாரு மாநகரில் இருந்து 143 கி.மீ.; மலாக்கா மாநகரில் இருந்து 47 கி.மீ.; சிங்கப்பூரில் இருந்து 179 கி.மீ. தொலைவில் அமைந்து உள்ளது. 

மலாக்கா நீரிணையின் கரையோரத்தில்; மூவார் ஆற்றின் முகப்பில் மூவார் நகரம் அமைந்து உள்ளது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.

பக்ரி மக்களவை தொகுதி

பக்ரி தேர்தல் முடிவுகள்

மேற்கோள்கள்

மேலும் காண்க 
 மூவார்
 பண்டார் மகாராணி
 மூவார் மாவட்டம் 
 மலேசியப் பொதுத் தேர்தல், 2022
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
கிரிப்டோபைலியம்

கிரிப்டோபைலியம் (Cryptophyllium) என்பது 2021-இல் விவரிக்கப்பட்ட பைலினி இனக் குழுவினைச் சேர்ந்த இலைப் பூச்சிகளின் பேரினமாகும். இதன் பரவலானது அநேகமாக முழுமையடையவில்லை. ஆனால் தெற்கு சீனா, இலங்கை, இந்தோ-சீனா, மலேசியா மற்றும் மேற்கு பசிபிக் தீவுகள் ஆகிய நாடுகளில் காணப்படுபவை இதில் அடங்கும்.

விளக்கம் 
பல சிற்றினங்கள் முன்பு பைலியம் (துணைப்பேரினம் பைலியம்) என்ற பேரினத்தில் வைக்கப்பட்டன. இது மிகவும் ஒத்ததாகும். கிரிப்டோபைலியத்தின் சிற்றினத்தில் பெண் பூச்சிகள் பொதுவாகக் குறுகிய மற்றும் வட்டு போன்ற நான்காவது பிரிவுகளைக் கொண்ட உணர்கொம்பினைக் கொண்டுள்ளன. இவை நீளத்தை விடக் குறைந்தது மூன்று மடங்கு அகலமாகவும், தொடர்ந்து வரும் மூன்று பிரிவுகளில் ஏதேனும் ஒன்றைக் காட்டிலும் குறுகியதாகவும் இருக்கும். பைலியத்தில், நான்காவது உணர்கொம்பு பிரிவு அகலமாக இருப்பதால் உயரமாக உள்ளது. இதனைத் தொடர்ந்து வரும் மூன்று பிரிவுகளின் நீளத்திற்கு ஒத்த உயரம் கொண்டது. கிரிப்டோபிலியம் பெண் பூச்சிகள் 77 முதல் 107 மிமீ நீளமும், ஆண் பூச்சிகள் 55 முதல் 89 மிமீ நீளமாகவும் உள்ளன.

சிற்றினங்கள் 

சூலை 2021 நிலவரப்படி, பாசுமிடா சிற்றினங்கள் கோப்பு பட்டியலில் அடங்கிய சிற்றினங்கள்.

 கிரிப்டோபைலியம் அனிமேட்டம்  கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் அத்தானிசசு  (வெசுட்வுட், 1859)  
 கிரிப்டோபைலியம் பாங்கோய் கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் பொலென்சி கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் செலிபிக்கம் (டி ஹான், 1842) -மாதிரி இனம் 
 கிரிப்டோபைலியம் கிரிசாங்கி  (சியோ-சோன், 2017)  
 கிரிப்டோபைலியம் டபாரோ கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் ட்ரங்கனம்  (யாங், 1995)  
 கிரிப்டோபைலியம் எகிட்னா கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் பால்க்னேரி கம்மிங், வங்கி, கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் ஐகாரசு கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் கெமர் கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் லிமோகேசி கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் லியனானே கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் நியூச்சுயென்சு கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் ஓயா  (கம்மிங் & லே டிராண்ட், 2020)  
 கிரிப்டோபைலியம் பரம்  (லியு, 1993)  
 கிரிப்டோபைலியம் பாமி கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் ராரம் (லியு, 1993) ) 
 கிரிப்டோபைலியம் திபெத் (லியு, 1993) ) 
 கிரிப்டோபைலியம் வென்னே கம்மிங், பேங்க், பிரெசசெல், கான்சுடன்ட், லே தைராண்ட், தோங், சொனெட் & பிராட்லர், 2021
 கிரிப்டோபைலியம் வெசுட்வுடி  (வூட்-மேசன், 1875)  
 கிரிப்டோபைலியம் யாபிகம்  (கம்மிங் & டீம்ஸ்மா, 2018)  
 கிரிப்டோபைலியம் யுன்னானென்சு (லியு, 1993) )

மேற்கோள்கள்

வெளி இணைப்புகள் 
 

இலைப்பூச்சிகள்
கிரிப்டோபைலியம் செலிபிகம்

கிரிப்டோபைலியம் செலிபிகம் (Cryptophyllium celebicum) நடக்கும் இலைப் பூச்சி என்று பொதுவாக அழைக்கப்படுகிறது. இது கிரிப்டோபைலியம் எனும் புதிய பேரினத்தில் உள்ள இலைப் பூச்சியின் மாதிரி இனமாகும். இது பைலினி இனக்குழுவில் வைக்கப்பட்டுள்ளது. இதன் பதிவு செய்யப்பட்ட பரவலானது சுலாவேசி மற்றும் அம்போன் தீவு ஆகும்.

மேற்கோள்கள்

வெளி இணைப்புகள் 
 

இலைப்பூச்சிகள்
கோர்சுபீல்டு மர மூஞ்சூறு

கோர்சுபீல்டு மர மூஞ்சூறு (Horsfield's treeshrew) என்பது சாவகம் மர மூஞ்சூறு என்று அழைக்கப்படும் துபையா சாவனிகா என்பது துபாயிடே குடும்பத்தில் உள்ள ஒரு மர மூஞ்சூறு சிற்றினமாகும். இது இந்தோனேசிய தீவுகளான சுமாத்திரா, பாலி, சாவகம் மற்றும் நியாசு தீவுகளில் காணப்படும் அகணிய உயிரி. இங்கு இது முதன்மைக் காடுகளில் வாழ்கிறது.

கோர்சுபீல்டு மர மூஞ்சூறு முதன்முதலில் 1822-இல் தாமசுகோர்சுபீல்டால் விவரிக்கப்பட்டது. வண்ணமயமாக்கலின் மாறுபாட்டின் அடிப்படையில் பல துணையினங்கள் முன்மொழியப்பட்டுள்ளன. இருப்பினும், நிறம் வேறுபடுத்திய அறிய உதவும் தனித்துவமான தன்மை இல்லை.

நடத்தையும் சூழலியலும் 
கோர்சுபீல்டு மர மூஞ்சூறு பழங்கள் மற்றும் பூச்சிகளை உணவாகச் சாப்பிடுகிறது. அதே நேரத்தில் பெரும்பாலும் கணுக்காலிகளை உட்கொள்கிறது. இது பூச்சிகளைக் கட்டுப்படுத்துவதாலும் தாவர விதைகளைப் பரப்புவதாலும் சுற்றுச்சூழல் அமைப்பில் குறிப்பிடத்தக்கப் பங்கைக் கொண்டுள்ளது. கோர்சுபீல்டு மர மூஞ்சூறு வேளாண் காடுகளில் வாழும் வகையில் சிறப்புத் திறனைக் கொண்டுள்ளது

மேற்கோள்கள்

வெளி இணைப்புகள் 

இந்தோனேசியப் பாலூட்டிகள்
மூஞ்சூறு
மூவார் மக்களவைத் தொகுதி

மூவார் மக்களவைத் தொகுதி (மலாய்: Kawasan Persekutuan Muar; ஆங்கிலம்: Muar Federal Constituency; சீனம்: 麻坡国会议席) என்பது மலேசியா, ஜொகூர் மாநிலத்தின் மூவார் மாவட்டத்தில் அமைந்துள்ள ஒரு மக்களவைத் தொகுதி (P146) ஆகும்.

மூவார் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து மூவார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

மூவார் மாவட்டம்

மூவார் மாவட்டம், ஜொகூர் மாநிலத்தில் உள்ள ஒரு மாவட்டம். மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது மற்றொரு பிரிவு. லேடாங் எனும் தங்காக் என்பது மற்றொரு பிரிவு. 

மூவார் மாவட்டம் கோலாலம்பூர் மாநகரில் இருந்து 150 கி.மீ.; ஜொகூர் பாரு மாநகரில் இருந்து 143 கி.மீ.; மலாக்கா மாநகரில் இருந்து 47 கி.மீ.; சிங்கப்பூரில் இருந்து 179 கி.மீ. தொலைவில் அமைந்து உள்ளது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.

இந்த மாவட்டத்திற்கு மூவார் நகரம் தலைநகரமாக விளங்குகிறது. மலாக்கா நீரிணையின் கரையோரத்தில்; மூவார் ஆற்றின் முகப்பில் மூவார் நகரம் அமைந்து உள்ளது.

மூவார் மக்களவை தொகுதி

மூவார் தேர்தல் முடிவுகள்

மேற்கோள்கள்

மேலும் காண்க 
 தங்காக்
 சாகில்
 தங்காக் மாவட்டம் 
 மலேசியப் பொதுத் தேர்தல், 2022
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
வல்சாடு மக்களவைத் தொகுதி

வல்சாடு மக்களவைத் தொகுதி (Valsad Lok Sabha constituency; முன்பு புல்சர் மக்களவைத் தொகுதி) என்பது இந்தியாவின் குசராத்து மாநிலத்தில் உள்ள 26 மக்களவைத் தொகுதிகளில் ஒன்றாகும். இந்த மக்களவைத் தொகுதியில் வெற்றி பெறும் கட்சி மத்திய அரசை அமைக்கும் என்று நம்பப்படுகிறது.

சட்டமன்றப் பிரிவுகள் 
தற்போது, வல்சாத் மக்களவைத் தொகுதியில் குசராத்து மாநிலச் சட்டமன்றத்தின் ஏழு சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 வல்சாடு மாவட்டம்
 மக்களவை தொகுதிகளின் பட்டியல்

மேற்கோள்கள் 

வல்சாடு மாவட்டம்
குசராத்து மக்களவைத் தொகுதிகள்
தவல்பாய் படேல்

தவல் லட்சுமன்பாய் படேல் (Dhavalbhai Patel) என்பவர் ஓர் அரசியல்வாதியும் இந்திய நாடாளுமன்றத்தின் மக்களவை உறுப்பினரும் ஆவார். இவர் குசராத்தின் நவ்சாரி, வன்ச்தாவின் ஜரி கிராமத்தைச் சேர்ந்தவர். இவர் வல்சாடு மக்களவைத் தொகுதியிலிருந்து இந்திய நாடாளுமன்றத்திற்கு 2024ஆம் ஆண்டு நடைபெற்ற இந்தியப் பொதுத் தேர்தலில் வெற்றிபெற்று மக்களவை உறுப்பினர் ஆனார். படேல் பாரதிய ஜனதா கட்சி சேர்ந்தவர்

மேற்கோள்கள் 

குஜராத்தைச் சேர்ந்த பாரதிய ஜனதா கட்சி அரசியல்வாதிகள்
18ஆவது மக்களவை உறுப்பினர்கள்
வாழும் நபர்கள்
பாரிட் சூலோங் மக்களவைத் தொகுதி

பாரிட் சூலோங் மக்களவைத் தொகுதி (மலாய்: Kawasan Persekutuan Parit Sulong; ஆங்கிலம்: Parit Sulong Federal Constituency; சீனம்: 巴力士隆国会议席) என்பது மலேசியா, ஜொகூர் மாநிலத்தின் பத்து பகாட் மாவட்டத்தில் அமைந்துள்ள ஒரு மக்களவைத் தொகுதி (P147) ஆகும்.

பாரிட் சூலோங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து பாரிட் சூலோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது. 

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. 

பத்து பகாட் நகரம், அண்மையில் பண்டார் பெங்காராம் (Bandar Penggaram) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.

பாரிட் சூலோங் மக்களவைத் தொகுதி

பாரிட் சூலோங் தேர்தல் முடிவுகள்

மேற்கோள்கள்

மேலும் காண்க 
 பாரிட் சூலோங்
 மூவார் போர்
 பத்து பகாட் மாவட்டம் 
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
மத்திய மருந்து தரக் கட்டுப்பாட்டு அமைப்பு

மத்திய மருந்து தரக் கட்டுப்பாட்டு அமைப்பு (Central Drugs Standard Control Organisation) என்பது அழகுசாதனப் பொருட்கள், மருந்துகள் மற்றும் மருத்துவச் சாதனங்களுக்கான இந்தியாவில் செயல்படும் தேசிய ஒழுங்குமுறை அமைப்பாகும். இது அமெரிக்காவின் உணவு மற்றும் மருந்து நிர்வாகம் அல்லது ஐரோப்பிய ஒன்றியத்தின் ஐரோப்பிய மருந்துகள் நிறுவனத்திற்கு ஒத்த செயல்பாடுகளைக் கொண்டுள்ளது. உள்வைப்புகள் மற்றும் கருத்தடை உட்பட அனைத்து மருத்துவச் சாதனங்களையும் மத்திய மருந்துகள் மற்றும் தரக் கட்டுப்பாட்டு அமைப்பின் மதிப்பாய்வின் கீழ் கொண்டு வரும் திட்டத்தை இந்திய அரசு அறிவித்துள்ளது.

மத்திய மருந்து தரக் கட்டுப்பாட்டு அமைப்பினுள், இந்திய மருந்துக் கட்டுப்பாட்டுத் தலைமையின் கீழ் மருந்து மற்றும் மருத்துவச் சாதனங்களை ஒழுங்குபடுத்தப்படுகிறது. இந்த அமைப்பு சுகாதார மற்றும் குடும்ப நல அமைச்சகத்தின் கீழ் வருகின்றது. மருந்து தொழில்நுட்ப ஆலோசனைக் குழு மற்றும் மருந்து ஆலோசனைக் குழு ஆலோசனை வழங்குகிறது. இந்தியாவின் பல பகுதிகளில் செயல்படும் மண்டல அலுவலகங்கள் மருந்து உரிமத்திற்கு முந்தைய மற்றும் உரிமத்திற்குப் பிந்தைய ஆய்வுகள், சந்தைக்குப் பிந்தைய கண்காணிப்பு மற்றும் போதைப்பொருள் திரும்பப் பெறுதல் (தேவைப்படும் இடங்களில்) ஆகிய பணியினை மேற்கொள்கின்றன. இந்தியாவில் உள்ள மத்திய மருந்து தரக் கட்டுப்பாட்டு அமைப்பின் அனைத்து நடவடிக்கைகளிலும் இந்தியப் பிரதிநிதி மருந்து உற்பத்தியாளர்கள் பங்காற்றுகின்றனர்.

பிரிவுகள் 
மத்திய மருந்துகள் தரக் கட்டுப்பாட்டு அமைப்பு 8 பிரிவுகளைக் கொண்டுள்ளது.

 உயிரிக்குக் கிடைக்கும் தன்மை/உயிரி சமநிலை
 புதிய மருந்துகள்
 மருத்துவச் சாதனமும் நோயறிதலும்
 மருந்து ஆலோசனைக் குழு-மருந்துகளின் தொழில்நுட்ப ஆலோசனை ஆணையம்
 இறக்குமதி மற்றும் பதிவு 
 உயிரியல் தொடர்பானவை 
 அழகுசாதனப் பொருட்கள் 
 மருத்துவப் பரிசோதனைகள்

மேலும் காண்க 

 இந்திய மருந்தியல் குழுமம்
 தேசிய மருத்துவ ஆணையம்
 சுகாதாரம் மற்றும் குடும்ப நலத்துறை அமைச்சகம்

மேற்கோள்கள்

வெளி இணைப்புகள் 

 
 சுகம் இணைய உரிமம்

இந்திய ஒழுங்குமுறை அமைப்புகள்
இந்திய சுகாதாரம் மற்றும் குடும்ப நலத்துறை அமைச்சகம்
Coordinates not on Wikidata
ஶ்ரீ சந்த்

ஶ்ரீ சந்த் (Sri Chand) (பிறப்பு:8 செப்டம்பர்1494 – 13 சனவர் 1629, குர்முகி: ਸ੍ਰੀ ਚੰਦ), சீக்கிய சமய சாதுக்களின் உதாசி எனும் பிரிவை தோற்றுவித்தவரும், குரு நானக்கின் மகனும் ஆவார்.

இளமை 
சீக்கிய சமயத்தின் முதல் குருவான குரு நானக்க்கின் மூத்த மகனாக 8 செப்டம்பர் 1494 அன்று  பஞ்சாபின் கபூர்தலா மாவட்டம், சுல்தான்பூர் லோதி நகரத்தில் பிறந்தவர் ஶ்ரீ சந்த்.

குரு நானக்கின் சீடர்கள் மற்றும் சீக்கியத்துடனான தொடர்புகள்
ஶ்ரீ சந்த்தின் தந்தையும், சீக்கிய சமயத்தின் முதல் குருவுமான குரு நானக்கின் மறைவிற்குப் பின்  குரு அங்கத் தேவ்வை  இரண்டாவது சீக்கிய குருவாக நியமிக்க ஶ்ரீ சந்த் எதிர்ப்பு காட்டினார்.

குரு நானக்கின் மறைவிற்குப் பின் அவரது மகன்களான ஶ்ரீ சந்த் மற்றும் இலக்குமி தாஸ், கர்த்தார்பூரில் இருந்த குரு நானக்கின் சொத்துகளுக்கு சட்டபூர்வ வாரிசுகள் தாமே என உரிமை கோரினர்.குரு அங்கது தேவ்விற்கு பின் வந்த  குரு அமர் தாஸ்,  ஶ்ரீ சந்த் நிறுவிய  உதாசி சீக்கியப் சம்பிரதாய சீக்கியர்களிடமிருந்து விலகி நிற்க சீக்கியர்களுக்கு கட்டளை இட்டார்.

குரு நானக்க்கின் மகன் ஸ்ரீ சந்த் என்பதால்,   ஸ்ரீ சந்த்தின் சமகால சீக்கிய குருக்களான குரு அமர் தாஸ், குரு ராம் தாஸ், குரு அர்ஜன் மற்றும் குரு அர்கோவிந்த் ஆகியோர் ஸ்ரீ சந்த்தை மிகவும் மதித்தனர்.

1619ஆம் ஆண்டில், குவாலியர் கோட்டையின் சிறையில் இருந்த   குரு அர்கோவிந்தை விடுவிக்க, முகலாயப் பேரரசர் ஜஹாங்கீரை  சமாதானப்படுத்த ஸ்ரீ சந்த் தனது ஆன்மீக சக்தியையும், அதிகாரத்தையும் பயன்படுத்தினார்.

ஸ்ரீ சந்த் மறைவிற்குப் பின்   குரு அர்கோவிந்த்தின் மூத்த மகன் பாபா குர்தித்தா உதாசிகளின் குருவாக பதவியேற்றார். பாபா குர்தித்தாவின் ஒன்றுவிட்ட சகோதர் குரு தேக் பகதூர் ஆவார்.

மறைவு
பஞ்சாபில் உள்ள கிராத்பூர் நகரத்தில் 13 சனவரி 1629 அன்று ஸ்ரீ சந்த் வயது முதிர்வு காரணமாக மறைந்தார்.

தாக்கம்
ஸ்ரீ சந்த், குரு கிரந்த் சாகிப்புடன், இந்து சமயத்தின் ஐந்து கடவுள்களான சூரியன், விஷ்ணு, சிவன், விநாயகர் மற்றும் சக்தியையும் வழிபட்டார்.

இதனையும் காணக் 
 உதாசி

மேற்கோள்கள்

ஆதாரம் 
 

1494 பிறப்புகள்
1629 இறப்புகள்
சீக்கிய குருக்கள்
பிள்ளை இரவுத் தவளை

பிள்ளை இரவுத் தவளை என்பது நைக்டிபாட்ராச்சசு பேரினத்தில் காணப்படும் ஒரு தவளைச் சிற்றினம் ஆகும். இதன் விலங்கியல் பெயர் நைக்டிபாட்ராச்சசு பிள்ளை (Nyctibatrachus pillaii). இது இந்தியாவின் மேற்குத் தொடர்ச்சி மலையில் காணப்படும் ஒரு சிறிய நீர்நில வாழ் உயிரினமாகும்.

மேற்கோள்கள் 

மேற்குத் தொடர்ச்சி மலைகள்
மேற்குத் தொடர்ச்சி மலையின் அக இட விலங்குகள்
நைக்டிபாட்ராச்சசு பெட்ரேயசு

நைக்டிபாட்ராச்சசு பெட்ரேயசு (Nyctibatrachus petraeus) என்பது இந்தியாவில் மேற்குத் தொடர்ச்சி மலையில் காணப்படும் நிக்டிபாடராக்கிடே குடும்பத்தைச் சேர்ந்த ஒரு தவளை சிற்றினம் ஆகும்.

விளக்கம்
நை. பெட்ரேயசு குட்டையான உடலினையும் மழுங்கிய மூக்கினையும் உடையது. முதிர்வடைந்த ஆண்கள் 32 முதல் 47 மூக்கு-குத வரம்பினைக் கொண்டுள்ளது. இது பெண் தவளையில் 37 முதல் 45.5 மிமீ ஆக உள்ளது. தலை நீளத்தை விட அகலமானது. தலையின் அகலம் மற்றும் நீளம் விகிதம் 1.55 ஆகும். ஆண் பெண் தவளைகளிடையான பாலின வேறுபாடு சிறிதளவே காணப்படும். தொடையின் உள் பக்கத்தில் நீளமான தொடை சுரப்பிகள் இருப்பதால் ஆண்களை பெண் மற்றும் இளம் வயதினரிடமிருந்து வேறுபடுத்தி அறியலாம். ஆண் தவளைகளுக்கு வெளிப்புற குரல் பைகள் இல்லை. நாக்கின் ஒவ்வொரு பக்கத்திலும் திறப்புகளுடன் உள் குரல் பைகள் காணப்படும்.

வாழிடம்
இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
தவளைகள்
ஆயர் ஈத்தாம் மக்களவைத் தொகுதி

ஆயர் ஈத்தாம் மக்களவைத் தொகுதி (மலாய்: Kawasan Persekutuan Ayer Hitam; ஆங்கிலம்: Ayer Hitam Federal Constituency; சீனம்: 亚依淡国会议席) என்பது மலேசியா, ஜொகூர் மாநிலத்தின் பத்து பகாட் மாவட்டத்தில் அமைந்துள்ள ஒரு மக்களவைத் தொகுதி (P148) ஆகும்.

ஆயர் ஈத்தாம் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து ஆயர் ஈத்தாம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது. 

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. 

பத்து பகாட் நகரம், அண்மையில் பண்டார் பெங்காராம் (Bandar Penggaram) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாரு மாநகருக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.

ஆயர் ஈத்தாம் மக்களவைத் தொகுதி

ஆயர் ஈத்தாம் தேர்தல் முடிவுகள்

மேற்கோள்கள்

மேலும் காண்க 
 பாரிட் சூலோங்
 மூவார் போர்
 பத்து பகாட் மாவட்டம் 
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்